Les obres de la Residència per a persones amb diversitat funcional de Paterna estaran acabades al desembre
06/09/2018

# Les obres de la Residència per a persones amb diversitat funcional de Paterna estaran acabades al desembre

[![Les obres de la Residència per a persones amb diversitat funcional de Paterna estaran acabades al desembre](/images/noticias/2018/09/residencia-manises-gr.jpg)](/images/noticias/2018/09/residencia-manises-gr.jpg)

06.09.2018

Les obres, que estan finançades per la Diputació de València, es troben en una fase avançada pel que l'edifici podrà començar a funcionar l'any vinent oferint servei a 38 usuaris

L'Alcalde de Paterna, Juan Antonio Sagredo, acompanyat per la diputada autonómica Mercedes Caballero, la diputada provincial Mercedes Berenguer i els regidors de Serveis Socials i Infraestructures, Julio Fernández i Nuria Campos respectivament, han visitat aquest matí les obres de l'edifici de la carretera de Manises on se situarà la futura Residència i Centre de Dia per a persones amb diversitat funcional de Paterna.

Durant la visita, la comitiva ha pogut comprovar l'estat avançat en el qual es troben les obres, que estaran finalitzades en desembre i que inclouen dos nous mòduls, que al junt amb l'edifici principal tindran capacitat per a 38 usuaris.

Tal com ha recordat el primer edil, “_els nous mòduls s'alcen sobre dues parcel·les municipals de 1.494 i 2.997 m2 cedides pel consistori a la Conselleria amb l'objectiu de desbloquejar aquesta infraestructura, abandonada durant anys pel partit popular_”.

En aqueix sentit, Sagredo ha reiterat el desig _“de l'equip de govern socialista que la conselleria de Polítiques Inclusives recepcione com més prompte millor aquest edifici i comence a prestar servei per a poder així garantir les cures i l'atenció que necessiten les famílies paterneres amb persones amb diversitat funcional al seu càrrec”._

La infraestructura, que es va començar a alçar amb els 2,5 milions d'euros procedents del segon Pla E de Zapatero, ha pogut completar-se gràcies a la cessió per part de l'Ajuntament d'aquestes dues parcel·les i està subvencionada per la Diputació de València.